CELEX: 32010D0077
Language: hu
Date: 2010-02-09 00:00:00
Title: 2010/77/: A Bizottság határozata ( 2010. február 9.) a 98/8/EK irányelv 16. cikkének (2) bekezdésében előírt tízéves munkaprogram keretében megvizsgálandó terbutrin dossziéjára vonatkozó új benyújtási határidő megállapításáról (az értesítés a C(2010) 752. számú dokumentummal történt) (EGT-vonatkozású szöveg)

10.2.2010   
            
            
               HU
            
            
               Az Európai Unió Hivatalos Lapja
            
            
               L 37/72
            
         A BIZOTTSÁG HATÁROZATA
   (2010. február 9.)
   a 98/8/EK irányelv 16. cikkének (2) bekezdésében előírt tízéves munkaprogram keretében megvizsgálandó terbutrin dossziéjára vonatkozó új benyújtási határidő megállapításáról
   (az értesítés a C(2010) 752. számú dokumentummal történt)
   (EGT-vonatkozású szöveg)
   (2010/77/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., I.A., illetőleg I.B. mellékletébe való felvételük lehetősége szempontjából meg kell vizsgálni. E jegyzékben szerepel a terbutrin a 7., 9. és 10. terméktípus vonatkozásában.
            
         
               (2)
            
            
               A terbutrint a 7., 9. és 10. terméktípus tekintetében eredetileg bejelentő résztvevő visszalépett a felülvizsgálati programból. Ennek megfelelően a Bizottság minderről – az 1451/2007/EK rendelet 11. cikkének (2) bekezdése szerint eljárva – értesítette a tagállamokat. Ezt az információt 2007. június 22-én elektronikus úton is nyilvánosságra hozták.
            
         
               (3)
            
            
               Az információ elektronikus úton való nyilvánosságra hozatalától számított három hónapon belül három vállalkozás jelezte, hogy a terbutrin esetében – az 1451/2007/EK rendelet 12. cikkének (1) bekezdésévek összhangban – a 7., 9. és 10. terméktípus közül egy vagy több vonatkozásában kész átvenni a résztvevő szerepét.
            
         
               (4)
            
            
               Az 1451/2007/EK rendelet 9. cikke (2) bekezdésének d) pontja szerint a 7., 9. és 10. terméktípus esetében a teljes dossziék benyújtási határideje 2008. október 31. volt. Az 1451/2007/EK rendelet 12. cikke (3) bekezdésének második albekezdése értelmében amennyiben a Bizottság valamely érdekelt személynek engedélyezi egy visszalépett résztvevő szerepének átvételét, határozhat a teljes dosszié leadására meghatározott időszak meghosszabbításáról.
            
         
               (5)
            
            
               Egy, a határidővel kapcsolatos félreértés következtében a 7., 9. és 10. terméktípus tekintetében a terbutrin dossziéinak benyújtási határidejét helyénvaló meghosszabbítani 2010. március 1-jéig.
            
         
               (6)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 7., 9. és 10. terméktípus tekintetében a terbutrin (EK-szám 212-950-5; CAS-szám 886-50-0) dossziéinak új benyújtási határideje 2010. március 1.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. február 9-én.
      
         
            a Bizottság részéről
         
         Stavros DIMAS
         
            a Bizottság tagja
         
      
   
   
      (1)  HL L 123., 1998.4.24., 1. o.
   
      (2)  HL L 325., 2007.12.11., 3. o.